CELEX: C2004/228/15
Language: hu
Date: 2004-09-11 00:00:00
Title: A Bíróság ítélete (első tanács) 2004. július 15-én a C-424/02. sz. Európai Közösségek Bizottsága kontra Nagy-Britannia és Észak-Írország Egyesült Királysága ügyben (Tagállami mulasztás – 75/439/EGK irányelv – Hulladékolajok ártalmatlanítása – A regenerálás elsődlegessége a hulladékolajok ártalmatlanítása során)

11.9.2004   
            
            
               HU
            
            
               Az Európai Unió Hivatalos Lapja
            
            
               C 228/8
            
         
      A BÍRÓSÁG ÍTÉLETE
   
   (első tanács)
   2004. július 15-én
   a C-424/02. sz. Európai Közösségek Bizottsága kontra Nagy-Britannia és Észak-Írország Egyesült Királysága ügyben (1)
   
   (Tagállami mulasztás - 75/439/EGK irányelv - Hulladékolajok ártalmatlanítása - A regenerálás elsődlegessége a hulladékolajok ártalmatlanítása során)
   (2004/C 228/15)
   Az eljárás nyelve: angol
   A C-424/02. sz., Európai Közösségek Bizottsága (meghatalmazott: X. Lewis és M. Konstantinidis), kontra Nagy-Britannia és Észak-Írország Egyesült Királysága (meghatalmazott: M. Bethell, segítője M. Demetriou) ügyben, annak megállapítása tárgyában, hogy mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy eleget tegyen, az 1986. december 22-i 87/101/EGK tanácsi irányelvvel (HL 1987. L 42., 43. o.) módosított, a hulladékolajok ártalmatlanításáról szóló, 1975. június 16-i 75/439/EGK tanácsi irányelv (HL 1975 L 194, 23. o.) 3. cikk (1) bekezdésének, amelynek értelmében a tagállamok megteszik a szükséges intézkedéseket annak biztosítása érdekében, hogy a hulladékolajok ártalmatlanítása elsősorban regenerálás útján történjen, vagy legalábbis nem közölte a Bizottsággal ezeket a rendelkezéseket, Nagy-Britannia és Észak-Írország Egyesült Királysága elmulasztotta ezen irányelv alapján fennálló kötelezettségei teljesítését, a Bíróság (első tanács), tagjai P. Jann, a tanács elnöke, A. Rosas, S. von Bahr, R. Silva de Lapuerta és K. Lenaerts, bírák, főtanácsnok: C. Stix-Hackl, hivatalvezető: L. Hewlett, 2004. július 15-én meghozta ítéletét, amelynek rendelkező része a következő:
   
               1.
            
            
               Mivel nem hozta meg az 1986. december 22-i 87/101/EGK tanácsi irányelvvel módosított, a hulladékolajok ártalmatlanításáról szóló, 1975. június 16-i 75/439/EGK tanácsi irányelv 3. cikk (1) bekezdésében előírt szükséges intézkedéseket annak biztosítása érdekében, hogy a hulladékolajok ártalmatlanítása elsősorban regenerálás útján történjen, Nagy-Britannia és Észak-Írország Egyesült Királysága elmulasztotta ezen irányelv alapján fennálló kötelezettségei teljesítését.
            
         
               2.
            
            
               Nagy-Britannia és Észak-Írország Egyesült Királyságát kötelezi a költségek viselésére.
            
         
      (1)  HL C 19., 2003.1.25.